હોટલનો ખર્ચ 40થી 160 પાઉન્ડની વચ્ચે રહે છે. સેન્ટ્રલ લંડનમાં સારામાં સારી હોટલો મળે છે અને ઓછા ભાડાવાળી હોટલ લંડન સેન્ટ્રલ સિવાય ઇસ્ટહામ, વેસ્ટહામ વગેરે જેવા સ્થળેથી મળી શકે છે. લંડનમાં અંડરગ્રાઉન્ડ ટ્રેનો ખૂબ જ છે જે આખા લંડનમાં ફેલાયેલી છે. દૈનિક પાંચ પાઉન્ડનો પાસ એક દિવસ માટે મળતો હોય છે. તેમાં તમે ગમે ત્યાં ફરી શકો છો. બ્લેક ટેક્સી ખૂબ જ મોંઘી હોવાથી તેમાં બેસવાનું ટાળવું જોઇએ. જો તમારે કારમાં જવું હોય તો ઉબેર જેવી કાર સસ્તી મળી શકે છે. ઠંડી હોવાથી લોકો ટ્રેનમાં જ મુસાફરી કરતા હોય છે.